Vazirlar Mahkamasining “Ixtisoslashtirilgan soʻyish korxonalari faoliyatini tartibga solish hamda isteʼmol bozoriga goʻsht va goʻsht mahsulotlarini yetkazib berish tizimini yanada takomillashtirish chora-tadbirlari toʻgʻrisida” 2019-yil 8-maydagi 386-son qaroriga oʻzgartirish va qoʻshimchalar kiritish haqida
(resolution, 2021-12-27)

Oʻzbekiston Respublikasi Prezidentining “Raqamli Oʻzbekiston — 2030” strategiyasini tasdiqlash va uni samarali amalga oshirish chora-tadbirlari toʻgʻrisida” 2020-yil 5-oktabrdagi PF-6079-son Farmoni hamda Oʻzbekiston Respublikasi Prezidentining “Parrandachilikni rivojlantirish va tarmoq ozuqa bazasini mustahkamlashga qaratilgan qoʻshimcha chora-tadbirlar toʻgʻrisida” 2021-yil 14-iyundagi PQ-5146-son qarori ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Ixtisoslashtirilgan soʻyish korxonalari faoliyatini tartibga solish hamda isteʼmol bozoriga goʻsht va goʻsht mahsulotlarini yetkazib berish tizimini yanada takomillashtirish chora-tadbirlari toʻgʻrisida” 2019-yil 8-maydagi 386-son qaroriga ilovaga muvofiq oʻzgartirish va qoʻshimchalar kiritilsin. 2. Ushbu qaror rasmiy eʼlon qilingan kundan boshlab, uch oydan soʻng kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Qarorga 1-ilovada: a) quyidagi mazmundagi 61-band qoʻshilsin: “61. Parranda soʻyish korxonalarida quyidagi boʻlinmalar boʻlishi lozim: parrandani soʻyish, part qilish, par va patlardan tozalash hamda tanani dastlabki yuvish boʻlinmasi; tanani ichki aʼzolardan tozalash va ikkilamchi yuvish boʻlinmasi; tanani suvdan selgitish va sovitish boʻlinmasi; tananing vaznini tortish va saralash boʻlinmasi; soʻyish korxonasida mahsulotni tez muzlatish uchun oʻta past haroratli muzlatkich va muzlatilgandan keyin vaqtinchalik saqlash uchun muzlatkichli omborxona”; b) quyidagi mazmundagi 791 — 793-bandlar qoʻshilsin: “791. Vaqtinchalik saqlash joylari parrandani stress holatiga tushmaydigan darajada yorugʻlik 10 lyuks boʻlishi, havo almashinish jarayoni 0,5-1 m/sek boʻlishi va yerda oʻrnatilgan tarozi boʻlishi kerak. 792. Parrandalar (tovuq, oʻrdak, kurka, bedana va boshqa) yuk tashish konteynerlaridan toʻgʻridan toʻgʻri vaqtinchalik saqlash joyiga tushiriladi. 793. Parrandalarni tushirish va ilgaklarga osish jarayoni quyidagi tarzda amalga oshirilishi lozim: parrandalar joylangan konteynerlarni tushirish jarayoni mexanik tarzda yoki qoʻl mehnati yordamida amalga oshiriladi. Tushirish vaqti 40 daqiqadan oshmasligi kerak; barcha keltirilgan parrandalar vaqtincha saqlash joyiga tushirilib, yerda joylashtirilgan tarozida tortiladi; parranda solingan konteynerlar va kataklar orasidagi masofa 40 santimetrdan kam boʻlmasligi lozim”; v) 81-banddagi “qoʻyiladi” soʻzi chiqarib tashlansin; g) 84-bandning birinchi xatboshisi quyidagi tahrirda bayon qilinsin: “84. Soʻyishga yuborilayotgan hayvonlarning har bir partiyasi uchun veterinariya mutaxassisi tomonidan tegishli hujjatlar ixtisoslashtirilgan soʻyish korxonalarida veterinariya-sanitariya jihatidan xavfsizligi kafolatlangan soʻyilgan hayvon goʻshtlarining yagona elektron maʼlumotlar bazasi (keyingi oʻrinlarda — axborot tizimi) orqali rasmiylashtiriladi”; d) 86-bandning birinchi xatboshisi quyidagi tahrirda bayon qilinsin: “86. Ixtisoslashgan soʻyish korxonasiga hayvonlar keltirilishi bilan korxonaning veterinariya mutaxassisi (feldsher) veterinariya hujjatlari toʻgʻri rasmiylashtirilganligini axborot tizimi orqali tekshirib, ushbu hujjatlarda koʻrsatilgan hayvonlarning haqiqatda keltirilgan hayvonlarga muvofiqligini oʻrganadi va boshma-bosh veterinariya koʻrigidan oʻtkazadi. Zarur hollarda esa termometriyadan oʻtkazadi va hayvonlar ustidan veterinariya kuzatuvini oʻrnatadi”; e) 89-bandning ikkinchi va uchinchi xatboshilari quyidagi tahrirda bayon qilinsin: “Hayvonlar toʻgʻrisidagi maʼlumotlar, ularni soʻyishdan oldingi veterinariya koʻrigi hamda termometriya natijalari axborot tizimiga belgilangan tartibda kiritiladi. Kasal yoki tana harorati koʻtarilgan yoki pasaygan hayvonlar aniqlansa, ular ajratilib tashxis qoʻyilgunga qadar soʻyilmaydi”; j) 99-bandda: ikkinchi xatboshi quyidagi tahrirda bayon qilinsin: “Ixtisoslashgan soʻyish korxonasidan realizatsiyaga chiqarilayotgan hayvon tanasi (har bir boʻlagi) boʻlaklariga axborot tizimi orqali shakllantiriladigan QR kod yorligʻi yopishtiriladi hamda goʻsht veterinariya-sanitariya ekspertizasidan oʻtkazilganligi toʻgʻrisidagi tegishli tamgʻa (QR kodli yorligʻi) bosiladi”; quyidagi mazmundagi uchinchi xatboshi qoʻshilsin: “Realizatsiyaga chiqarilayotgan boʻlaklarga belgilangan shakldagi veterinariya hujjatlari (maʼlumotnoma, xulosa) axborot tizimi orqali rasmiylashtiriladi”; uchinchi — sakkizinchi xatboshilar tegishli ravishda toʻrtinchi — toʻqqizinchi xatboshilar deb hisoblansin; z) 155-bandda: uchinchi xatboshidagi “Boʻgʻiz” soʻzi “Jigʻildon” soʻzi bilan almashtirilsin; oʻninchi xatboshidagi “boʻgʻiz” soʻzi “jigʻildon” soʻzi bilan almashtirilsin; i) 166-banddagi “boʻgʻiz” soʻzi “jigʻildon” soʻzi bilan almashtirilsin. 2. Qarorga 2-ilovada: a) 15-bandning oʻninchi xatboshisiga “tamgʻalash” soʻzidan keyin “(QR kodli yorligʻi yopishtirish)” soʻzlari qoʻshilsin; b) 129-bandning yettinchi xatboshisiga “tamgʻasi” soʻzidan keyin “(QR kodli yorligʻi) boʻlmagan hamda axborot tizimi orqali rasmiylashtirilgan” soʻzlari qoʻshilsin; v) 137-bandning beshinchi xatboshisiga “tamgʻasi” soʻzidan keyin (QR kodli yorligʻi)” soʻzlari qoʻshilsin; g) 144-band quyidagi tahrirda bayon qilinsin: “144. Savdo shoxobchalari va bozorlarga sotish uchun keltirilgan goʻsht va goʻsht mahsulotlari veterinariya-sanitariya ekspertizasi laboratoriyalari mutaxassislari tomonidan axborot tizimi orqali belgilangan tartibda qabul qilinadi. Ixtisoslashgan soʻyish korxonalaridan sotish uchun chiqarilgan goʻsht mahsulotlari 72 soatdan keyin qayta veterinariya-sanitariya ekspertizasidan oʻtkazilib, belgilangan tartibda axborot tizimiga kiritiladi va natijasi boʻyicha realizatsiyaga (sotish, qayta ishlash yoki utilizatsiya) yoʻnaltirilib, tegishli veterinariya-sanitariya ekspertiza xulosasi axborot tizimi orqali rasmiylashtiriladi. Bozordan tashqaridagi goʻsht sotiladigan savdo obyektlarida tuman veterinariya boʻlimi mutaxassislari tomonidan veterinariya-sanitariya ekspertizasi oʻtkazilishi mumkin”; d) 145-bandning beshinchi xatboshisi chiqarib tashlansin.